hy hy en hy hy hy en hy en hy hy hy hy en hy hy hy hy hy hy en hy hy hy hy en hy en en en en hy en en en en en en en hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy hy hy hy en en
Ճշմարտության տաճարը փայտե հսկայական շինություն է, որի մակերեսը կազմում է 3200 մետր քառակուսի: Տաճարը տեղակայված է Լաեմ Ռատչավետ հրվանդանի վրա` թաիլանդական Պատաիի հյուսիսային հատվածում` Չոնբուրի գավառում: Համարվում է աշխարհի ամենամեծ փայտե տաճարը, որի կառուցումն իրկանացվում է առանց որևէ մեխի օգտագործման:
Փայտի չորս ամենաթանկ տեսակներից կառուցված այս տաճարի բարձրությունը կազմում է 105 մետր: Այն  կառուցվել է  ծովափնյա` ամենաբարձր վայրում, որպեսզի հնարավոր լինի դիմադրել արևի կիզիչ ճառագայթներին եւ ծովային հզոր քամիներին: Իրապես զարմանահրաշ այս կառույցի յուրաքանչյուր սանտիմետր քառակուսին զարդարված է Չինաստանի, Թաիլանդի, Հնդկաստանի եւ Կամբոջայի առասպելներն ու կրոնական սյուժեները պատկերող փայտե քանդակներով ու զարդանախշերով: Այն արտացոլում  է արևելյան փիլիսոփայությունը, հնագույն աշխահընկալումն ու գիտելիքները: Դրա գլխավոր խնդիրն է օգնել մարդկանց ճանաչել անցած սերունդների կյանքը, կյանքի շրջանների սկզբունքները, տիեզերքի հետ մարդու կապը, համընդհանուր ձգտումը դեպի ուտոպիան:
Տաճարի կառուցումը հիմնված է եղել այն գաղափարի վրա, որ մարդկային ցեղը կարողացել է հասնել այդպիսի բարձունքների միայն շնորհիվ իր իսկ զարգացման համար հիմք հանդիսացող  փիլիսոփայական եւ կրոնական ճշմարտությունների:
Նման տաճարի կառուցման գաղափարը եղել է միլիոնատեր եւ մեկենաս Լեկ Վիրիապհանինը, որը 1981թ. սեփական միջոցներով սկսում  է  տաճարի կառուցումը: Համաձայն լեգենդի, նրան հուշել էին, որ տաճարի կառուցումից անմիջապես հետո նրան մահն է սպասում: Դա տեղի է ունենում 2000թ., սակայն տաճարը մինչ օրս էլ կառուցվում է, իսկ դրա ավարտը նախատեսվում  է  մոտավորապես 2025թ.: Ըստ որոշ աղբյուրների, տաճարի անդադար կառուցումը հեղինակի մտահղացումներից մեկն է, որն ինբրև արտացոլում է ճշմարտության վերամարմնավորումն ու զարգացումը:
Ձեռագործ փայտե քանդակների միջոցով, որոնցով զարդարված է տաճարը, Ճշմարտության տաճարը ներկայացնում է յոթ արարիչների, առանց որոնց մարդը չի կարող ծնվել ու գոյություն ունենալ: Դրանցից են Հողը, Մայրը, Երկինքը, Արևը, Լուսինն եւ աստղերը, որոնց քանդակները զարդարում են տաճարի ներսը:
Տաճարի չորս սայրերը պսակված են չորս տարրերով, որոնք, համաձայն արևելյան փիլիսոփայության, ներկայացնում են աշխարհի կատարյալ համակարգը:
Առաջին տարրը ձեռքում լոտոս բռնած  աստվածային տղամարդու քանդակն է, որը խորհրդանշում է կրոնի հաստատւմը` որպես աշխարհի հենասյուն:
Երկրորդ քանդակը ձեռքերում երեխա պահած  աստվածային էության կերպարն է, որն իր հետևից տանում է տարեցներին ու հանդիսանում է մարդկանց տրված կյանքի խորհրդանիշը:
Երրորդ քանդակը ձեռքերում գիրք պահած կնոջ կերպարն է, որը խորհրդանշում է  անմահ փիլիսոփայությունը, գիտելիքն ու բարոյականությունը:
Փայտե չորրորդ քանդակը ևս կնոջ կերպար է, որի ձեռքին նստած  բրնձե անիվով աղավնին խորհրդանշում է աշխարհը, դրա զարգացումն ու հավասարակշռումը:
Ամենաբարձր` Կալակի սայրի վերին մասում գտնվում է  ձի հեծնած մարդու քանդակը: Դա Պրա Շրի-Արյամետհայն է` վերջին Բոդհիսատվան, որը Բհադրայի, այսինքն` արդի ժամանակաշարջանում, դառնում է հինգերորդ Բուդդան:
Ճշմարտության տաճարի ներքին տարածքը ներառում է չորս սրահ, որոնցից յուրաքանչյուրն արտացոլում է Հարավ-Արևմտյան Ասիայի կրոններից մեկը, թեպետ, ըստ էության, յուրաքանչյուր սրահում դրանք հանդիպում են միմյանց: Առաջին սրահը ներկայացնում է  տիեզերածին հավատը: Այստեղ առավել վառ կերպով են ներկայացված վերոնշյալ յոթ արարիչները: Այստեղ նաև կարելի է տեսնել մոլորակի  յոթ աստվածներին, որոնցից յուրաքանչյուրը համապատասխանում է շաբաթվա օրերից մեկին: Մոլորակը պատկերող բոլոր քանդակները ներկայացված են Կրիշնա աստծո տարատեսակներով:
Երկրորդ սրահում ներկայացված է հինդուիզմը, որտեղ պատկերված են Կրիշնա աստծո կյանքից դրվագներ, ինչպես նաև հավետ կենարար բնությունը խորհրդանշող աստված Վիշնուի ռեինկարնացիան: Կրիշնան պատկերված  է օձանման արարած Նագայի գլխին կանգնած, կովի վրա կանգնած, Ռադխայի հետ ճոճանակին նստած, հովիվների հետ և այլն:
Երրորդ սրահում ներկայացված է չինական բուդդայականությունը: Տաճարի այս մասը լի է վերերկրային էակների փայտե քանդակներով, այդ թվում` բուդդայականության երկու հիմնական ճյուղերից մեկից` Մահայանայից հայտնի Բոդհիստավայի քանդակով: Բոդհիստավան բարձրագույն իմաստության հասած մարդ էր, ինչի շնորհիվ էլ նա դառնում է Բուդդա: Սակայն վերջինս հրաժավում է նիրվանայի հասնելուց, որպեսզի կարողանա օգնել մարդկանց եւ փրկել նրանց տառապանքներից: Նրան երբեմն անվանում են «մեծ պատգարակ», քանի որ հենց նա էր մարդկանց տանում կյանքի ու մահվան շրջափուլերի միջով:
Չորրորդ սրահի փայտե քանդակները ներկայացնում են այն, որ աշխարհը կազմաված է Մահաբուհտայից կամ չորս տարրերից` քամուց, կրակից, ջրից ու հողից: Այս չորս տարրերի աստվածներն են Շիվան, Վիշնուն, Բրահման ու Կայլասը:
Տաճարի արևելյան մուտքի մոտ գտնվում է մոր եւ հոր քանդակը` չորս երեխաների հետ, որոնք խորհրդանշում են աշխարհի չորս հիմնական կրոնները` մահմեդականություն, հուդայականություն, քրիստոնեություն եւ բուդդայականություն: Դրանք տեղակայված են ըստ իրենց ծագման հաջորդականության:
Posted by Արվեստի Աշխարհը at 03:07
Email ThisBlogThis!Share to TwitterShare to FacebookShare to Pinterest
Newer Post Older Post Home
Subscribe to: Post Comments (Atom)
Միքելանջելո Բուոնարոտի (1475-1564թթ.)՝ իտալացի մեծն քանդակագործ, գեղանկարիչ, ճարտարապետ, պոետ և մտավորական, Վերածննդի դարաշրջանի մեծագու...
Պիեռ Օգյուստ Ռենուար «Մառլիի անտառը»
Վիկտոր Հյուգո «Փարիզի Աստվածամոր տաճարը»
«Փարիզի Աստվածամոր տաճարը» (1831) Վիկտոր Հյուգոյի հանրագիտարանն է, ֆրանսիական ռոմանտիզիմի հիմքը: Այս վեպը յուրովի պատմական է, իսկ գաղափ...
Էդուարդ Մանե (1832–1883 թթ.)՝ ֆրանսիացի հայտնի գեղանկարիչ, իմպրեսիոնիզմի հիմնադիրներից մեկը:  Ծնվել է 1832թ. հունվարի 23-ին Փարիզի...
«Անտիգոնե»՝ Սոֆոկլեսի ամենահայտնի ողբերգություններից մեկը, որն առաջին անգամ բեմադրվել է մ.թ.ա. 442թ.: Ստեղծագործության հիմքում ընկած է Թ...
Ստենդալ «Կարմիրը և սևը»
Ստենդալը պատկանում է ֆրանսիական ռեալիզմի առաջին շրջանին , ում  ստեղծագործությունը Լուսավորությանը XIX դարի ռեալի...
Լուվր՝ աշխարհի խոշորագույն ու ամենահեղինակավոր թանգարաններից մեկը , որը գտնվում է Փարիզի կենտրոնում՝ Սենա գետի ա...
Միգել դե Սերվանտես «Դոն Կիխոտ»
Միգել դե Սերվանտեսի «Դոն Կիխոտ» վեպը հանդիսանում է Արևմտյան Եվրոպայի առաջին մեծածավալ վեպը, որից, ինչպես նշում է Բելինսկին, «...սկ...
Օնորե դը Բալզակ «Շագրենի կաշին»
«Շագրենի կաշին» (1830-1831թթ.)՝ ֆրանսիական դասական ռեալիզմի հիմնադիր Օնորե դը Բալզակի ամենահայտնի վեպերից մեկը: Բալզակը պատմական վեպերի...
« Թշվառները » (1862 թ .) կյանքի խնդիրների ընդգրկումով և սոցիալական քննադատության թափով Վիկտոր Հյուգոյի ամենանշանակալից ...
Արխիվ March (1) January (3) December (1) May (1) April (5) March (2) February (3) January (17) December (2) November (4) October (12) September (9) August (5) July (7) June (19) May (22) April (14) March (12) February (18) January (22) December (3) November (34) October (28) September (55) August (19) July (43) June (25) May (49) March (13) February (9) January (1) December (9) November (14) October (7) September (1) August (67) July (10)
Simple theme. Theme images by gaffera. Powered by Blogger.